**FELJEGYZÉS**

címzett: Magyar Dolgozók Pártja (MDP) Központi Vezetősége

tárgy: feljegyzés Az ember tragédiájáról, SZIGORÚAN BIZALMAS

Tisztelt MDP!

Nagy port kavart Madách Imre Az ember tragédiája című művének színházi előadása. Már a bemutató előtt a színészek és a vezetőség egy kiélezett hangú levélben válaszoltak Darvas József elvtárs cikkére. A levelet aláírta például: Gobbi Hilda, Szörényi Éva, Básti Lajos, Bessenyei Ferenc, Bihari József és Tompa Sándor. A társulattól ezt gyalázatosnak tartom, és sajnos ez még csak az arcátlanság kezdete.

1995. január 7-én a Nemzeti Színházban volt az első felújított előadás. A következő két hónapban több mint tízszer is játszották. Azonban Rákosi Mátyás látogatása után csak ritkán szabadott műsorra tűzni.

Heves viták folynak még most is a színdarab miatt, mint azt Önök is tudják, elvtársak! Lukács György irodalomtörténész-kritikus így nyilatkozott az alkotásról:. **„… az antidemokratikus világlátás, érzésvilág alapozza meg Az ember tragédiáját is (és végső oka pesszimista perspektívátlanságának**).” Lukács elvtárs ezt vitairatnak szánta, de a nép őt tette felelőssé a Tragédia betiltásáért.

Pár felháborító tény a műről: a falanszter-jelenetet a szocializmus kifigurázásának tartják. Lukács elvtársnő a gyerekét siratja, azt panaszolja, hogy a szocializmus elvette tőle. Sokan a mű pesszimizmusát bírálták. Ádámnak látnia kell, hogy új eszmék születnek, de ezek folyton elbuknak vagy egyébként is dekadensek. Például Ádámot az ifjú fáraó képében jellemzi a szabadság-eszme, de ebből kiábrándul, mikor Miltiadészként halálra ítélik hazaárulás vádjával. Pozitivista gondolkodók is megjelennek, például Luther, Platón és Michelangelo, akik a falanszter-jelenetben elnyomottként élnek. Az athéni színben, ami a színpadon történik, az a demokrácia meggyalázása! A római színben a prostituáltak szerepeltetése pedig romboló hatással van a dolgozó magyar nép erkölcseire. Összegzésképpen a darab stílusa, mondanivalója, színészei gondolkodásmódja teljességgel elfogadhatatlan!

Elvtársak! Javasolnánk az előadások azonnali hatállyal való beszüntetését, az összes példányt el kell égetni, és a színtársulatot megróni szocialista ellenes érveik hangoztatásáért!

Kelt: Tata, 1955. május 14.

Őszinte tisztelettel:

Toldi szerelmei